Συζήτηση:Βασίλης Μιχαηλίδης

message: 9η Ιουλίου
--Kupirijo 09:51, 31 Ιουλίου 2008 (UTC)
replies: text: (ωραίο το ποίημα ) Συγκέντρωσα στο άρθρο όσες πληροφορίες κατάφερα να συγκεντρώσω.  Μαχητής της ΦωτιάςΌγκνι Κάι 14:25, 5 Φεβρουαρίου 2012 (UTC)
thread_title: 9η Ιουλίου

message: 1. Ο Βασίλης Μιχαηλίδης (1849-1917) είναι ο εθνικός ποιητής της Κύπρου.
Παρότι ανεπισήμως ο Μιχαηλίδης παρουσιάζεται ως ο εθνικός ποιητής της Κύπρου, δεν ξέρω αν μπορεί να λεχθεί κάτι τέτοιο, αφού κυπριακή εθνικότητα δεν υπάρχει.
2. Ο Βασίλης Μιχαηλίδης γεννήθηκε στο Λευκόνοικο το 1849 (ή 1853)
Τόσο η χρονολογία γέννησης του Μιχαηλίδη, όσο και ο τόπος της γέννησής του είναι άγνωστα. Ο ίδιος ο Μιχαηλίδης είχε πει πως δεν γνώριζε ούτε εκείνος τη χρονολογία της γέννησής του - ήξερε μόνο ότι γεννήθηκε Πρωτοχρονιά.
3. Ο Βασίλης Μιχαηλίδης έγραψε τα έργα του στην κυπριακή διάλεκτο.
Δεν έγραψε αποκλειστικά στην κυπριακή διάλεκτο. Σύμφωνα με το βιβλίο "Βασίλης Μιχαηλίδης - Η ζωή και το έργο του" (Εκδ. Χρ. Ανδρέου), τα κείμενα του ποιητή χωρίζονται σε: 29 στην καθαρεύουσα, 55 στη δημοτική και 19 στο κυπριακό ιδίωμα. --Credibilis (συζήτηση) 12:01, 20 Ιουνίου 2012 (UTC)
replies: text: Απαντήσεις
1. Το' χω δει σε ένα βιβλίο-ανθολογία της κυπριακής λογοτεχνίας, το οποίο διδάσκεται στην Α' Λυκείου (το λέει και σ' άλλες πηγές, όπως εδώ). Όσον για την εθνικότητα, όλες οι πηγές τον λένε εθνικό ποιητή της Κύπρου
2. Χμ, εντάξει η ημερομηνία γεννήσεως είναι είτε 1849 είτε 1853, όπως λένε οι πηγές.. Ωστόσο, όλες οι πηγές λένε ότι γεννήθηκε Λευκόνοικο (χωριό της επαρχίας Αμμοχώστου)
3. Εδώ φαίνεται έχεις δίκαιο, το βρήκα και σε συνέντευξη του Λάρκου, ο οποίος μελοποίησε το Η 9η Ιουλίου.  Μαχητής της ΦωτιάςΌγκνι Κάι 16:20, 20 Ιουνίου 2012 (UTC)
replies: text: :Για το πρώτο σημείο δεν θα επιμείνω. Σχετικά με το δεύτερο: υπάρχουν τρεις κύριες πιθανές χρονολογίες. Το 1849, που αναφέρεται στο βιβλίο της αγγλικής απογραφής και από τον Γιάννη Λεύκη, το 1851 που θεωρείται πιθανό από τον Γιάννη Κατσούρη και το 1853 σύμφωνα με τουρκική απογραφή. (Το 1852 θεωρείται επίσης πιθανό.) Νομίζω η καλύτερη επιλογή είναι να γραφτεί ότι ο Μιχαηλίδης γεννήθηκε ανάμεσα στο 1849 και το 1853. --Credibilis (συζήτηση) 18:16, 20 Ιουνίου 2012 (UTC)
Ακόμα δύο ενστάστεις:
1. "σπούδασε αγιογραφία στη Λευκωσία, ενώ αργότερα ασχολήθηκε με τη ζωγραφική"
Πρώτα ασχολήθηκε με τη ζωγραφική, και μετά με την αγιογραφία. Επίσης, η φράση "σπούδασε αγιογραφία" είναι παραπλανητική: παρακολούθησε μαθήματα, αλλά δεν ολοκλήρωσε τις σπουδές του. Ο Κατσούρης γράφει: "Οι στόχοι του Μιχαηλίδη ή καλύτερα της οικογένειάς του είναι τρεις. Δύο άμεσοι: να συμπληρώσει τις σπουδές του και να μαθητεύσει κοντά σ' έναν δάσκαλο της αγιογραφίας και ένας πιο απομακρυσμένος: να ιερωθεί. Κανένας από τους τρεις αυτούς στόχους δε θα εκπληρωθεί."
2. Το 1875, πήγε στη Νεάπολη για να συνεχίσει τις σπουδές του
Η φράση δημιουργεί την εντύπωση ότι ο Μιχαηλίδης κατάφερε να συνεχίσει τις σπουδές του στην Ιταλία. Πρέπει να διευκρινισθεί ότι η προσπάθειά του για σπουδές στέφθηκε με απόλυτη αποτυχία. Δεν είχε ούτε το ταλέντο, ούτε τη μόρφωση, ούτε τα χρήματα που απαιτούνταν. --Credibilis (συζήτηση) 18:51, 20 Ιουνίου 2012 (UTC)
thread_title: Μερικές ενστάσεις

message: το 1ο link στις πηγές δεν λειτουργεί και θα πρέπει να διορθωθεί ή να σβηστεί— ανυπόγραφο σχόλιο  .
replies: text: Έγινε Το link αφαιρέθηκε μιας και δεν λειτουργεί.--Texniths (συζήτηση) 22:41, 15 Ιουνίου 2017 (UTC)
thread_title:  το 1ο link πηγών